1. TEDEN, BIOLOGIJA 8

Ponedeljek: 16. 3. 2020, druga šolska ura

Učna ura: Organ za sluh - UHO

**SLUH** (U/stran 83, 84, 85)

1. Preberi o organu za sluh, učbenik 83-85.
2. Izpolni DZ stran 12 – nekaj od tega smo že delali skupaj v šoli, če nimaš izpolnjenih okvirčkov, se potrudi in pomagaj si z učbenikom.
3. V DZ/stran 13 naredi nalogo 11 »Od kod prihaja zvok«

Naloga ti govori, da si oči prevežeš z ruto, drugi (tvoji družinski člani) pa naj ploskajo iz različnih smeri. Tako se malo poigrajte, medtem pa skušaj ugotoviti smer zvoka. Vloge med družinskimi člani tudi zamenjajte in se pozabavajte, npr. tekmujte, kdo bo večkrat uganil smer zvoka. Ugotovitve na kratko napiši na črto v DZ.

1. Tudi pri 12 nalogi gre za poskus in ugotovitve, zakaj imamo uhlje.

Pri tej nalogi uhlje objemi z rokami in ugotovi ali slišiš bolje ali ne. Lahko poskusiš kako slišiš, če si pokriješ eno uho, nato drugo….

ZAPIS V ZVEZEK

NASLOV: **ORGAN ZA SLUH**

* Pot zvoka: uhelj – sluhovod – bobnič – tri slušne koščice – ovalno okence – polž (organ za sluh) – čutnice za sluh se vzdražijo – slušni živec – središče za sluh v velikih možganih
* Možgani prejmejo sporočilo o jakosti, višini, trajanju in barvi zvoka
* Potrebujemo levo in desno uho, da možgani zaznajo smer zvoka.
* Samostojno naštej okvare sluha: pomagaj si z učbenikom ali pa povprašaj družinske člane

VABIM TE K OGLEDU POSNETKA O SLUHU NA SPODNJI SPLETNI POVEZAVI:

<https://www.youtube.com/watch?v=eQEaiZ2j9oc>

Srečno in ostanite zdravi. Kmalu se vidimo.

Učiteljica Natalija SALMIČ.